**MAOINIÚ URRAÍOCHTA AN BAI – TÉARMAÍ AGUS COINNÍOLLACHA**

Déantar an Conradh seo idir **[Ainm], [Seoladh]** (“an Conraitheoir”) agus **Údarás Craolacháin na hÉireann,** 2-5 Plás Warrington, Baile Átha Cliath, D02 XP29 (“BAI”, “an tÚdarás”) ar an **[XX ]** **[Mí]** 2021.

1. **COINNÍOLLACHA GINEARÁLTA**

Tabharfaidh an Conraitheoir faoin ócáid/faoine hócáidí agus/nó gníomhaíochtaí i gcomhréir leis an gcur síos ar an ócáid/na hócáidí sin agus/nó gníomhaíochtaí sin, lena mbaineann dátaí, achair ama, costais agus tairbhí a fhabhraíonn an tÚdarás mar a leagtar síos go sonrach sa Sceideal i leith Ócáide/Ócáidí agus Gníomhaíochtaí Urraithe, féach Sceideal 1. Glacann an Conraitheoir leis nach gceadaítear aon athruithe a dhéanamh ar an méid atá sonraithe in Sceideal 1 gan údarú i bhfoirm scríofa a fháil ón Údarás déanamh amhlaidh, roimh ré.

Glacann an tÚdarás leis urraíocht a dhéanamh ar an ócáid/na hócáidí agus na gníomhaíochtaí seo (“Ócáid(í) Urraithe agus Gníomhaíochtaí Urraithe”) de réir na téarmaí agus coinníollacha atá leagtha síos sa cháipéis seo.

Coinneoidh an Conraitheoir an tÚdarás ar an eolas maidir leis na cúrsaí go léir a bhaineann leis an Ócáid/na hÓcáidí agus Gníomhaíochtaí Urraithe agus freagróidh sé aon fhiosrúchán ón Údarás go pras.

Is cuid lárnach den Chonradh seo na Sceidil agus na forálacha go léir a shonraítear i ngach Sceideal agus meastar go bhfuil siad ionchorpraithe go hiomlán agus gur dualgais bhailí ar pháirtithe an Chonartha seo iad. Cuimsíonn tagairtí don Chonradh seo, tagairtí do na Sceidil.

1. **CÚRSAÍ AIRGEADAIS**

**2.1 Urraíocht**

In éagmais údaraithe i bhfoirm scríofa ón Údarás a fháil dona mhalairt agus de réir téarmaí agus coinníollacha an Chonartha seo, íocfaidh an tÚdarás an tsuim airgid seo a leanas don Chonraitheoir: **€[ ]** (“Maoiniú”), agus úsáidfear í d’fhonn costais na hÓcáide/na nÓcáidí agus na nGníomhaíochtaí Urraithe a chlúdach agus ar son breis tairbhí mar a shonraítear i Sceideal 1 iad. Tarraingeofar an maoiniú anuas de réir an nóis imeachta sonraithe i gClásal 2.2 agus i Sceideal 2.

Ionas nach mbeifear in aon amhras faoi, ní bheidh an tÚdarás faoi cheangal aon airgead os cionn an luach mhaoinithe sonraithe a thairiscint nó a íoc don Chonraitheoir sa chás go dtéann costais fhorbartha nó na costais a bhaineann leis an Ócáid/na hÓcáidí agus Gníomhaíochtaí Urraithe os cionn na suimeanna airgid a shonraítear i Sceideal 1 nó a shonraítear in aon cháipéis eile.

* 1. **Tarraingt anuas an mhaoinithe**

Íocfaidh an tÚdarás:

* + 1. An chéad tráthchuid maoinithe roimh thús na hÓcáide/na nÓcáidí agus nGníomhaíochtaí sna nuair atá:-
* iarratas i bhfoirm scríofa faighte ag an Údarás i gcomhair an chéad tráthchuid maoinithe: agus
* an cháipéisíocht/fhaisnéis chuí ceangailte leis an iarratas sin (“an tÁbhar Seachadta”) mar a shonraítear i gCuid 1 de Sceideal 3. Seolfar an tÁbhar Seachadta ní ba dhéanaí ná deich lá i ndiaidh dáta forghníomhaithe an Chonartha seo;
  + 1. An dara tráthchuid maoinithe i ndiaidh na hÓcáide/na nÓcáidí agus na nGníomhaíochtaí a reáchtáil sna cásanna nuair atá:-
* iarratas i bhfoirm scríofa faighte ag an Údarás i gcomhair an dara tráthchuid maoinithe;
* an cháipéisíocht/fhaisnéis chuí ceangailte leis an iarratas sin (“an tÁbhar Seachadta”) mar a shonraítear i gCuid de Sceideal 3. Seolfar an tÁbhar Seachadta ní ba dhéanaí ná dhá (2) mhí i ndiaidh na hÓcáide/na nÓcáidí agus na nGníomhaíochtaí a reáchtáil; agus
* an tÚdarás sásta nach n-ardóidh sé ceisteanna faoi Chlásal 2.3 i dtaca leis an Ábhar Seachadta sin, nó, má tá ceisteanna ardaithe faoi Chlásal 2.3, tá freagraí sásúla ina leith faighte ag an Údarás ón gConraitheoir. Sa chás sin, meastar go bhfuil glactha leis an Ábhar Seachadta d’fhonn cúinsí an Chonartha seo.
  1. **Ceisteanna i dtaca leis an Ábhar Seachadta**

Féadfaidh an tÚdarás ceisteanna a ardú i bhfoirm scríofa i dtaca le haon chuid den Ábhar Seachadta a sheachadtar chuige. Má dhéantar amhlaidh, freagróidh an Conraitheoir na ceisteanna sin laistigh de thréimhse a shonraíonn an tÚdarás.

* 1. **Cuntas Bainc**

Mura n-aontófar a mhalairt i bhfoirm scríofa leis an Údarás, osclóidh an Conraitheoir cuntas bainc ar leith le bainc údaraithe agus sínitheoirí údaraithe ag an Údarás don Ócáid/do na hÓcáidí agus na Gníomhaíochtaí agus d’fhonn an maoiniú a tharraingt anuas agus fháil. Ní féidir an banc, an cuntas bainc nó sínitheoirí an chuntais a athrú gan údarú i bhfoirm scríofa a fháil ón Údarás roimh ré.

* 1. **Úsáid an Mhaoinithe**

Úsáidfidh an Conraitheoir an maoiniú ar son na hÓcáide/na nÓcáidí agus na nGníomhaíochtaí mar a shonraítear í/iad i Sceideal 1 agus d’fhonn í/iad sin amháin.

* 1. **Cuntais agus Taifid**

Coinneoidh an Conraitheoir cuntais iomlána agus chuí i gcomhair gach admháil agus ábhar caiteachais a bhaineann leis an Ócáid/na hÓcáidí agus na Gníomhaíochtaí Urraithe agus coinneoidh sé na taifid sin agus gach cáipéis a bhaineann leis na hadmhálacha agus leis an gcaiteachas (dá ngairfear: “**na Cuntais agus na Taifid**” le chéile) ina sheilbh ar feadh tréimhse nach lú ná sé bliana i ndiaidh críoch na hÓcáide/na nÓcáidí agus na nGníomhaíochtaí Urraithe.

* 1. **Ráiteas Costais Críochnaitheach**

Seolfaidh an Conraitheoir Ráiteas Costais Críochnaitheach i leith na hÓcáide/na nÓcáidí agus na nGníomhaíochtaí a shonraítear i Sceideal 1, lena n-áirítear:-

* Cur síos ar gach mír líne;
* Costais i leith gach mír line;
* An tsuim airgid a caitheadh ar gach mír líne;
  + An neamhréir (más ann di), idir an tsuim airgid a caitheadh ar gach mír líne agus an tsuim airgid a sonraíodh don mhír líne sin i Sceideal 1.

Beidh leagan amach an Ráitis Chostais Chríochnaithigh i gcomhréir le haon cháipéis treorach a eisíonn an tÚdarás ó am go ham chuig an gConraitheoir i bhfoirm scríofa.

* 1. **Athbhreithniú an Ráitis Chostais Chríochnaithigh**

Cinnteoidh an Conraitheoir go ndéanfaidh cuntasóir cáilithe athbhreithniú ar an Ráiteas Costais Críochnaitheach i gcomhréir le haon cháipéis treorach a eisíonn an tÚdarás ó am go ham chuig an gConraitheoir i bhfoirm scríofa.

* 1. **Tuarascáil ó Chuntasóir Neamhspléach**

Gheobhaidh an Conraitheoir Tuarascáil ó Chuntasóir Neamhspleách i gcomhréir le haon cháipéis threorach a eisíonn an tÚdarás ó am go ham chuig an gConraitheoir i bhfoirm scríofa.

* 1. **Ráiteas Comhlíonta**

Seolfaidh an Conraitheoir Ráiteas Comhlíonta i gcomhréir le haon cháipéis threorach a eisíonn an tÚdarás ó am go ham chuig an gConraitheoir i bhfoirm scríofa.

* 1. **Iniúchadh**

Féadfaidh duine a cheapann an tÚdarás i bhfoirm scríofa, iniúchadh a dhéanamh ar an Togra agus/nó na Cuntais Chríochnaitheacha, ag am ar bith, faoi fhógra réasúnta; agus féadfaidh an duine seo scrúdú a dhéanamh ar leabhair chuntais an Chonraitheora, a thaifid airgeadais, a chonarthaí, a admhálacha, a ráitis bhainc, ábhair agus sonraí iomchuí eile agus cóipeanna a dhéanamh díobh, gan chosc.

Comhoibreoidh an Conraitheoir leis an duine ceaptha agus tabharfaidh an Conraitheoir rochtain gan chosc don duine sin ar aon ábhar a iarrann sé/sí ar an gConraitheoir a sholáthar i scríbhinn agus freagróidh an Conraitheoir aon iarratas i scríbhinn ón duine ceaptha.

1. **ÁRACHAS**

Beidh árachas ag an gConraitheoir i leith na hÓcáide agus na nGníomhaíochtaí molta agus aon gníomhaíochtaí gaolmhara ina n-iomláine i gcomhréir leis an dea-chleachtas tráchtála, agus beidh an tÚdarás sonraithe i ngach polasaí árachais a thógfar amach mar pháirtí slánaithe ar an mbonn céanna leis an gConraitheoir.

1. **CEALÚ agus cÚLGHAIRM maoinithe**

**4.1 Ócáidí**

Ag am ar bith le linn saolré an Chonartha seo, féadfaidh an tÚdarás stop a chur le híocaíochtaí maoinithe agus/nó luach an mhaoinithe a laghdú nó luach an mhaoinithe a laghdú go pointe gur amhlaidh nach n-íocfar an Conraitheoir agus/nó an Conradh seo a chur ar ceal, má tá an tÚdarás den bharúil gur sháraigh an Conraitheoir ar bhealach saolta tromchúiseach an Conradh eatarthu (lena n-áirítear calaois, mífhaisnéis chalaoiseach nó mí-úsáid nó mí-leithghabháil maoinithe BAI) nó gur sháraigh an Conraitheoir a riachtanais de réir an Chonartha seo nó de réir chonartha nó comhaontaithe eile a rinneadh idir an Conraitheoir agus an tÚdarás; nó

* Má chuirtear achainí faoi bhráid an Údaráis d’fhonn an Conraitheoir a fhoirceannadh;
* Má chuirtear achainí faoi bhráid an Údaráis d’fhonn scrúdaitheoir a cheapadh ar an gConraitheoir;
* Má reáchtálann an Conraitheoir cruinniú ag molfar rúin foirceanta a rith;
* Má fhulaingíonn an Conraitheoir ceapachán glacadóra nó bainisteora i dtaca fiontar nó sócmhainní dá chuid nó aon chuid de na nithe sin;
* Má mholann nó má shocraíonn an Conraitheoir bheith rannpháirteach in aon scéim nó comhghéilleadh nó socrú lena chreidiúnaithe; nó
* Mura bhfuil sé d’acmhainn ag an gConraitheoir a fhiacha a íoc nuair a bhíonn siad dlite.

**4.2 Aisíocaíocht an Mhaoinithe**

Má chuireann an tÚdarás stop leis an maoiniú nó má laghdaíonn sé é agus/nó má chuireann sé an Conradh seo ar ceal; beidh sé de cheangal ar an gConraitheoir na suimeanna airgid go léir a fuarthas d’fhonn chúinsí maoinithe a aisíoc chuig an Údarás gan mhoill ar iarratas ón Údarás i bhfoirm scríofa. Beidh sé de cheart ag an Údarás aon suim airgid nach n-aisíocann an Conraitheoir chuige láithreach nó go pras i gcomhréir le téarmaí an Chonartha seo, a aisghabháil mar fhiacha conartha simplí i gCúirt a bhfuil an dlínse inniúil aici ar an ábhar.

1. **TÉARMAÍ GINEARÁLTA**

**5.1 Tuarascáil iar-Ócáide**

Cuirfidh an Conraitheoir tuarascáil iar-Ócáide ar an Ócáid/na hÓcáidí agus na Gníomhaíochtaí Urraithe don Údarás i dtoll a chéile agus seolfaidh sé an tuarascáil sin chuig an Údarás ní ba dhéanaí ná dhá mhí i ndiaidh reáchtáil na hÓcáide/na nÓcáidí agus na nGníomhaíochtaí Urraithe.

* 1. **Leaganacha malartacha den Chonradh seo**

Ní bheidh aon leagan malartach den Chonradh seo bailí mura bhfuil sé sonraithe i bhfoirm scríofa agus sínithe ag na páirtithe go léir don Chonradh seo, nó sínithe thar a gcinn. Níl sé mar aidhm ag aon nath sa Chonradh seo, comhpháirtíocht nó comhfhiontar a bhunadh idir aon cheann de na páirtithe, aon pháirtí a shainiú mar ghníomhaire do pháirtí eile, ná aon pháirtí a údarú d’fhonn gealltanais a thabhairt thar cheann aon pháirtí eile.

Tá na cearta agus na leigheasanna a shonraítear sa Chonradh seo carnach agus mar bharr ar aon chearta nó leigheasanna dlí, ach amháin nuair a luaitear a mhalairt go sonrach sa Chonradh. Féadfaidh dliteanas aon pháirtí a scaoileadh, a athrú, a ghaibhniú nó a mhaolú ina iomláine nó i bpáirt ag an bpáirtí sin i gcomhréir le forálacha an Chonartha seo, gan dochar dá chearta i gcoinne an pháirtí eile má tá sé faoin dliteanas céanna nó faoi dhliteanas comhchosúil, bíodh sin dliteanas comhpháirteach agus leithleach nó eile. Má theipeann ar aon pháirtí aon fhoráil nó na téarmaí den Chonradh seo a chur i bhfeidhm, ní mheastar an teip sin mar tarscaoileadh forálacha d’fhonn na forálacha céanna a chur i bhfeidhm ag pointe níos déanaí. Baintear leas as ceannteidil ranna, clásail agus sceidil ar mhaithe le héascaíocht tagairtí amháin agus níl aon tionchar acu ar aon fhoráil. Forléireofar an Conradh seo i gcomhréir le dlíthe na hÉireann agus glacann an tÚdarás agus an Conraitheoir le dlínse eisiach Chúirteanna na hÉireann i leith an Chonartha seo.

|  |
| --- |
| *NÓTA TÁBHACHTACH: BRAITHEANN ÍOCAÍOCHT AN MHAOINITHE AR AN BHFUIL NA hACMHAINNÍ AIRGEADAIS CUÍ I SEILBH AN BAI.* |

**SCEIDEAL 1**

**SCEIDAL NA hÓCÁIDE/NA nÓCÁIDÍ**

**AGUS NA nGNÍOMHAÍOCHTAÍ URRAITHE**

|  |  |  |  |  |
| --- | --- | --- | --- | --- |
| **Ócáid(í) agus Gníomhaíochtaí**  **Cur síos** | **Dátaí** | **Tús** | **Críoch** | **Meastachán Costais** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**BUANNA DON BAI**

|  |  |  |  |
| --- | --- | --- | --- |
| **Cur síos** | **Dátaí** | **Tús** | **Críoch** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**SCEIDEAL 2**

**TRÁTHCHODANNA MAOINITHE URRAÍOCHTA BAI,**

**SCEIDEAL DON TARRAINGT ANUAS AGUS SONRAÍ BAINC**

**Luach iomlán an Mhaoinithe €**

|  |  |
| --- | --- |
| **Céatadán** | **Tráthchodanna** |
| 70% |  |
| 30% |  |

**DÁTA AN TARRAINGT ANUAS, CÉATADÁN, AGUS LUACH AN MHAOINITHE**

|  |  |  |
| --- | --- | --- |
| **Mí/Dáta** | **Luach** | |
|  |  |  |
|  |  |  |
|  |  |  |

**CUNTAS BAINC**

|  |  |
| --- | --- |
| Ainm an chuntais |  |
| Uimhir thagartha IBAN |  |
| BIC |  |
| Ainm an bhainc |  |
| Seoladh an bhainc |  |
|  |  |

Leis seo, dearbhaím go lóisteálfar gach tráthchuid maoinithe sa chuntas bainc sonraithe don togra, mar a shonraítear anseo thuas é, agus go gcoinneofar an maoiniú sa chuntas bainc sin feasta, ach amháin nuair a úsáidtear é d’fhonn fiacha a bhaineann leis an ngníomhaíocht/ócáid a íoc.

Síniú: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SCEIDEAL 3**

**ÁBHAR SEACHADTA**

**Cuid a hAon**

* Iarratas i scríbhinn á lorg an chéad tráthchuid maoinithe;
* Sonrasc ina dhearbhaítear suim an mhaoinithe. Má tá an Conraitheoir cláraithe don cháin bhreisluacha, ní mór dó sonrasc cánach breisluacha a eisiúint d’fhonn íocaíocht a fháil;
* Cóipeanna bailí d’uimhreacha imréiteach cánach an Chonraitheora (uimhreacha cláraithe agus rochtain), úsáidfidh an BAI na huimhreacha seo le deimhniú go bhfuil an Conraitheoir cáin-comhlíontach; agus
* Sonraí do chuntas bainc an Chonraitheora.

**Cuid a Dó**

* Iarratas i scríbhinn á lorg an dara tráthchuid maoinithe;
* Sonrasc ina dhearbhaítear fuílleach an mhaoinithe. Má tá an Conraitheoir cláraithe don cháin bhreisluacha, ní mór dó sonrasc cánach breisluacha a eisiúint d’fhonn íocaíocht a fháil;
* Cóipeanna bailí d’uimhreacha imréiteach cánach an Chonraitheora
* Tuarascáil iar-Ócáide maidir leis an ócáid/na hócáidí agus/nó gníomhaíocht(aí)
* Ráiteas Costais Críochnaitheach comhlánaithe agus sínithe an gcuntasóir tuairiscithe;
* Tuarascáil ó Chuntasóir Neamhspleách; agus
* Ráiteas Comhlíonta.

**DÁ FHIANÚ SIN** tá na páirtithe, nó a n-ionadaithe cuí-údaraithe, tar éis an Conradh seo agus na Sceidil thuas a fhorghníomhú ar an dáta a luaitear anseo thíos.

**Sínitheoir Údaraithe**

**Arna shíniú ar son agus thar cheann Údarás Craolacháin na hÉireann**

Ag:

(Síniú) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ainm (i mBLOCLITREACHA):

Teideal:

Dáta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2019

**Sínitheoir Údaraithe**

**Arna shíniú ar son agus thar cheann an Chonraitheora**

Ag:

(Síniú) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ainm (i mBLOCLITREACHA):

Teideal:

Dáta: \_\_\_\_\_\_\_\_\_\_\_\_\_\_\_\_\_\_\_\_\_\_ 2019